الإدعاء
- بوست متداول بشكل كبير، بيقول إنه هيتم إعدام الداعية صفوت حجازي يوم 9 سبتمبر الجاي، وبيطالب بـ"نشر هذا النداء لإنقاذ الرجل".
– الكلام ده مش صحيح. مفيش حكم نهائي صدر بإعدام صفوت حجازي حتى الآن.✅✅
حجازي متهم في 10 قضايا ومفيش ولا قضية فيهم صدر فيها حكم نهائي بإعدامه. القضايا هي:
1- قضية تعذيب ضابط في ميدان رابعة العدوية: حكم نهائي بالسجن 10 سنوات.
2- قضية تعذيب محامي بالتحرير (من 2011): حكم نهائي بالسجن 15 سنة.
3- قضية قطع طريق قليوب: حكم نهائي بالسجن المؤبد.
4- قضية أحداث البحر الأعظم: حكم نهائي بالسجن المؤبد.
5- قضية أحداث مسجد الاستقامة: إعادة محاكمة والجلسة الجاية في 1 أكتوبر.
6- قضية اقتحام قسم العرب: المحاكمة شغالة وفي جلسة يوم 22 سبتمبر.
7- قضية “اقتحام السجون”: إعادة محاكمة والجلسة الجاية يوم 9 سبتمبر (يعني اليوم اللي المفروض يعدموا فيه حجازي بحسب البوست).
8- قضية فض رابعة: إحالة الأوراق إلى المفتي (لسه فيه نقض بعد صدور رأي المفتي وحكم المحكمة).
9- قضية “أحداث الحرس الجمهوري”: أحيلت إلى القضاء العسكري في أكتوبر 2014، ولم يصدر فيها حكم حتى الآن.
10- قضية “أحداث بين السرايات”: وصلت إلى النائب العام في فبراير 2017، ولم يصدر فيها حكم حتى الآن.